stanford-oval/wikipedia huggingface dataset:
השתלת רחם

השתלת רחם (Uterus transplantation) היא הליך ניתוחי, שבו מושתל רחם בגופה של אישה שרחמה חסר או אינו מתפקד. היעדר רחם או ליקוי משמעותי בתפקודו, אינו מאפשר השתרשות של עובר או הריון תקין. תופעה זו נקראת גם אי פוריות מוחלט מסיבה רחמית (באנגלית: absolute uterine factor infertility AUFI). השתלת הרחם היא טיפול פוטנציאלי לסוג זה של חוסר פוריות. הליך זה טרם בוצע בישראל ונמצא כיום בשלבי מחקר ואישורים מול הגורמים הרלוונטיים.
היסטוריה > מחקרים

בשנת 1896 פרסם אמיל קנאואר, אוסטרי בן 29 שעבד במרפאה גינקולוגית בווינה, את המחקר הראשון על אוטו-טרנספלנטציה (השתלה של איבר, רקמה ואף חלבון, מאזור אחד בגוף לאזור אחר) של שחלה בארנב. השחלה הוצאה והושתלה בחלל הצפק ובליגמנט הרחב. תוצאות המחקר הראו תפקוד תקין של השחלה, וכן ביוץ תקין ואף נמנע ניוון של הרחם. מחקר זה הוביל למחקר אודות השתלת רחם בשנת 1918. בשנים 1964 ו-1966, החוקרים ארסלאן, המרניק והרדי, מהמרכז הרפואי באוניברסיטת מיסיסיפי בג'קסון, מיסיסיפי, היו הראשונים לבצע אוטו- טרנספלנטציה (השתלה עצמית) של רחם בכלב, ואף להביא להריון מוצלח. בשנת 2010 הוכיחו דיאז-גרסיה ועמיתיו לעבודה, במחלקה למיילדות וגינקולוגיה, בבית החולים של אוניברסיטת גטבורג בשוודיה, את השתלת הרחם האלוגנאית (השתלה מתורם) המוצלחת הראשונה בעולם, בחולדה, שתוצאותיה היו צאצאים בריאים.
היסטוריה > מקרים בולטים בעולם > גרמניה

השתלת רחם בוצעה בגרמניה עבור האמנית לילי אלבה, אשר הייתה טרנסג'נדרית דנית ואחת מהראשונות שעברו ניתוח להתאמה מגדרית. (1882–1931). לילי אלבה, בתקווה להביא ילדים לעולם עם ארוסה, עברה השתלת רחם בשנת 1931, בשילוב וגינופלסטיה, בגיל 48. השתלה זו הייתה מהנסיונות הראשונים להיענות לצרכיהם של מטופלים טרנסג'נדרים. עם זאת, היא פיתחה זיהום פוסט-כירורגי ומתה מדום לב רק לאחר שלושה חודשים מההשתלה. הרישומים הרפואיים של אלבה נהרסו במהלך מלחמת העולם השנייה, ולכן מעט ידוע על יעדי המנתחים או הטכניקות בהן השתמשו, וכיוון שאלבה נפטרה לפתע בעקבות הניתוח, אין דרך לקבוע האם הניתוחים שעברה יכלו לגרום להריון מוצלח.
למעט מקרים נדירים של אנשים אינטרסקסיים (בני-אדם שיש להם סימני מין זכריים ונקביים כאחד), נשים טרנסג'נדריות נולדות ללא מערכת רבייה נשית. בניתוח לשינוי מין אמנם נוצר נרתיק עבור נשים אלו אך אין בגופן רחם. אותן נשים אינן יכולות לשאת הריון והן יצטרכו לחפש דרכים אחרות כדי להביא ילדים לעולם, כגון, אימוץ, תרומת ביצית או פונדקאות
היסטוריה > מקרים בולטים בעולם > ערב הסעודית

בשנת 2000 התרחש הניסיון המודרני הראשון להשתלת רחם בערב הסעודית. ד"ר ופא פגי השתיל בהצלחה רחם שנלקח מאישה בת 46, למטופלת בת 26, שרחמה נפגע כתוצאה מדימום בעקבות לידה. בסופו של דבר המטופלת הייתה זקוקה לכריתת רחם עקב נמק רק לאחר 99 ימים מההשתלה. אולם, הרחם אכן תפקד זמן מה, ולראייה, המטופלת עברה שני מחזורי וסת, אך ישנה מחלוקת אם תהליך זה מוגדר כהצלחה או כישלון. חברי הקהילה הרפואית הביעו חששות בסוגיה האתית של הליך מסוג זה.
היסטוריה > מקרים בולטים בעולם > טורקיה

המקרה הראשון של השתלת רחם שכלל תורמת מתה התרחש בטורקיה, ב־9 באוגוסט 2011. הניתוח בוצע על ידי ד"ר אומר אוזקן וד"ר מונייר ארמן אקר, בבית החולים האוניברסיטאי אקדינז באנטליה. הניתוח בוצע במטופלת בת 21, ושמה דריה סרט, אשר נולדה ללא רחם.לאחר כשנתיים מההשתלה המטופלת נכנסה להריון. עם זאת, סרט בסופו של דבר עברה הפלה בשליש הראשון של ההריון, לאחר שהרופא שלה לא הצליח לאתר פעימות לב בעובר, אך זהו סיבוך שכיח של ההיריון וייתכן שלא היה קשור להשתלה.
היסטוריה > מקרים בולטים בעולם > שוודיה

בשנת 2012, בוצעה לראשונה בשוודיה השתלת רחם מאם-לבת. ההשתלה בוצעה על ידי רופאים שוודים בבית החולים האוניברסיטאי סהאלגרנסקה באוניברסיטת גטבורג בהנהגת מאטס בראנסטרום.
באוקטובר 2014 הוכרז כי לראשונה נולד תינוק בריא לאישה בה הושתל רחם, במקום שאינו ידוע ולא פורסם. כתב העת הרפואי הבריטי The Lancet דיווח כי התינוק נולד בספטמבר 2014, במשקל 1.8 ק"ג (3.9 פאונד). התינוק נולד בשבוע 32, בניתוח קיסרי, לאחר שהאם פיתחה טרום אקלקומיה. האישה השוודית, בת 36, קיבלה רחם שהושתל בה בשנת 2013, מתורמת חיה בת 61, בטיפול שהובל על ידי ד"ר ברנשטראם, פרופסור למיילדות וגינקולוגיה באוניברסיטת גטבורג. לאישה זו היו שחלות בריאות אך היא נולדה ללא רחם. ההליך כלל יצירת עובר במעבדה, שנוצר באמצעות הביצית של האישה וזרע של בעלה, שהוכנס לתוך הרחם המושתל. ייתכן שהרחם נפגע במהלך הלידה הקיסרית והוא עשוי לא להתאים להריונות עתידיים. בנוסף, דווח על מספר נשים אחרות שהיו בהיריון באותה תקופה באמצעות רחם מושתל. אם אנונימית, שקיבלה רחם שנתרם מחברתה, אמרה כי היא קיוותה שהטיפול יתרחב כדי לעזור לנשים אחרות בעתיד.
היסטוריה > מקרים בולטים בעולם > הודו

השתלת הרחם הראשונה שבוצעה בהודו התרחשה ב־18 במאי 2017 בבית החולים גלקסי קאר (Galaxy Care) בפונה, מהרסטרה. ההשתלה בוצעה במטופלת בת 26 אשר נולדה ללא רחם ובה הושתל הרחם של אמה. ההריון לאחר ההשתלה נקלט אך, בסופו של דבר העובר לא שרד. התינוק הראשון שנולד לאחר השתלת הרחם בהודו, נולד באותו בית החולים בניתוח קיסרי במשקל של 1.45 ק"ג. הניתוח בוצע על ידי צוות רופאים של בית החולים גלקסי קאר והובל על ידי המנהל הרפואי של בית החולים, ד"ר שייש פונטבקר.
היסטוריה > מקרים בולטים בעולם > ארצות הברית

השתלת הרחם הראשונה שבוצעה בארצות הברית התרחשה ב־24 בפברואר 2016 במרפאת קליבלנד. ההשתלה נכשלה עקב סיבוך והרחם הוסר. בהמשך, נחשף כי דלקת שמרים בעקבות קנדידה אלביקנס (פטריה) גרמה נזק לעורק המקומי, מה שגרם לפגיעה באספקת הדם של הרחם ולכן היה צורך בהסרתו.
בנובמבר 2017, נולד התינוק הראשון לאחר השתלת רחם בארצות הברית. הלידה התרחשה במרכז הרפואי באוניברסיטת ביילור בדאלאס, טקסס, לאחר תרומת רחם של תורמת חיה. התינוק הראשון שנולד לאחר השתלת רחם מתורמת שנפטרה בארצות הברית היה במרפאת קליבלנד בשנת 2019.
ב-30 לאוגוסט 2024 פורסם ב-ynet שנולדה תינוקת ישראלית ראשונה בעקבות הליך של השתלת רחם. הלידה התרחשה בחודש יולי 2024 בבית חולים בטקסס. תרומת הרחם נתקבלה מאישה שסיימה ללדת.
תיאור > תהליך

השתלת הרחם מתחילה עם ניתוח קצירת הרחם מתורמת חיה או מתה. טכניקות עבודה לכך קיימות עבור בעלי חיים, כולל פרימטים ולאחרונה גם עבור בני אדם. ייתכן שיהיה צורך לאחסן את הרחם, למשל לצורך הובלה למיקום המושתלת. מחקרים שנעשו על איסכמיה קרה/אפרפוזיה מצביעים על עמידות איסכמית של יותר מ־24 שעות.
המושתלת צפויה לעבור שלושה ניתוחים עיקריים. בשלב הראשון מתבצע ניתוח ההשתלה. לאחר מכן, אם נקלט הריון תקין, בסיומו מבצעים ניתוח קיסרי. לאחר סיום הלידה, יבוצע ניתוח לכריתת הרחם. הניתוח מתבצע כדי שניתן יהיה לסיים את הטיפול האימונוסופרסיבי שהמושתלת נוטלת בעקבות ההשתלה.
תיאור > סיבוכים עיקריים

הסיכון העיקרי עבור מקבלת הרחם הוא דליפה באזורי ההשקה. זליגה בדרך כלל נראית באופן מיידי ומתוקנת בתפר פוליפרופילן.
הסיבוכים הכירורגיים השגרתיים אצל המושתלת דומים לאלו של התורמת וכוללים זיהומים, דלקת בפצעים ודימום.
הסיבוך הייחודי למקבלת השתל הוא פקקת של השקות כלי הדם של הרחם.
אתיקה > קריטריוני מונטריאול

השתלת רחם כוללת סוגיות אתיות מורכבות. עקרון האוטונומיה תומך בהליך, בעוד שעיקרון אי-המום טוען נגדו. ביחס לעקרונות התועלת והצדק הנוהל נראה חד משמעי. כדי להתמודד עם דילמה זו פותחו "הקריטריונים של מונטריאול לכדאיות אתית בהשתלת הרחם" באוניברסיטת מקגיל ופורסמו ב-Transplant International בשנת 2012. קריטריוני מונטריאול הם קבוצה של קריטריונים הנחשבים כמחייבים לביצוע האתי של השתלת הרחם אצל בני אדם. אלו הוצגו בפדרציה העולמית העשרים והמתקנים העולמיים של הרופאים העולמיים ברומא באוקטובר 2012.בשנת 2013 פורסם עדכון ל"קריטריוני מונטריאול לכדאיות אתית בהשתלת הרחם", ב"פוריות וסטריליות" (ארגון המוקדש לקידום המדע וביצוע פעולות ברפואת הרבייה) והוצע כסטנדרט בינלאומי לביצוע האתי של ההליך.
הקריטריונים קובעים תנאים למושתלת, לתורמת ולצוות שירותי הבריאות.
הקריטריונים:
המטופלת (מקבלת הרחם) היא חד מינית ממין נקבה ללא התוויות רפואיות להשתלה, בעלת ליקוי ברחם, שהטיפול בליקוי נכשל ולא נמצא טיפול אחר, ויש לה "התוויה אישית או משפטית" לאפשרויות אחרות (פונדקאות, אימוץ). המטופלת רוצה ילד, מתאימה לאמהות, כשירה פסיכולוגית, עשויה להיות תואמת לסוג הטיפול ומבינה את הסיכונים בהליך.
התורמת היא נקבה בגיל הפוריות ללא שום התוויה להליך, שהשלימה לידה או הסכימה לתרום את הרחם שלה לאחר מותה. אין כפייה והתורמת אחראית ומסוגלת לקבל החלטות מושכלות.
צוות שירותי הבריאות שייך למוסד העומד בקריטריון השלישי של מור, בנושא יציבות מוסדית וסיפק הסכמה מדעת לשני הצדדים. אין ניגוד אינטרסים וניתן להגן על אנונימיות אלא אם כן המושתלת או התורמת מוותרות על זכות זו.
ראו גם

השתלת איברים
היריון
הריון בטרנסג'נדרים
הריון בזכרים (אנגלית)
השקה (ביולוגיה)
לקריאה נוספת

לידה תקינה לאחר השתלת רחם (באנגלית), פורסם באתר thelancet.com
ניסוי השתלת הרחם הקליני הראשון (באנגלית), פורסם באתר fertstert.org
תוצאות ראשוניות של השתלת רחם אנושית ראשונה מתורם, (באנגלית), פורסם באתר fertstert.org
נדיה בוארי

| --- | --- |
אין תמונה חופשית
 לידה:  21 בנובמבר 1982 (בת 41) סקונדי-טקורדי, גאנה 
 מדינה:  גאנה 
 תקופת הפעילות:  מ-2005 
 מקום לימודים:  אוניברסיטת גאנה  Mfantsiman Girls Senior High School 
 בן או בת זוג:  ג'ים אייקה 
 פרסים והוקרה:  פרס השחקנית הראשית הטובה ביותר מהאקדמיה האפריקאית לקולנוע  Special Recognition Award 
 פרופיל ב-IMDb
 
נדיה בוארי (באנגלית: Nadia Buari; נולדה ב-21 בנובמבר 1982) היא שחקנית קולנוע וטלוויזיה גנאית.
ביוגרפיה

בוארי נולדה בסקונדי-טקורדי שבגאנה, לאב לבנוני ולאם גנאית. היא למדה אמנויות הבמה באוניברסיטת גאנה, שם השלימה תואר ראשון לאמנויות.
קריירה

הופעת הבכורה של בוארי בטלוויזיה הגנאית הייתה בסדרה Games People Play בסוף 2005, עליה קיבלה מועמדות לשחקנית הטובה ביותר. התפקיד הגדול הראשון שלה בסרט היה ב-Mummy's Daughter, אחריו היא כיכבה בסרט Beyonce: The President's Daughter. היא כיכבה ביותר מ-20 סרטים. ב-2013, היא יצרה סרט משלה, The Diary of Imogen Brown.
קריירה > נוליווד

בוארי עברה מסרטים גנאים אל נוליווד בסביבות שנת 2008. פריצת הדרך שלה הייתה בסרט Beyonce & Rihanna בתפקיד ביונסה לצד שחקנית נוליווד אומוטולה ג'לאדה אקיינדה אשר שיחקה את ריהאנה. הסרט היה ללהיט בניגריה וגם בגאנה. סרטי נוליווד בולטים אחרים ששיחקה בהם כוללים את Rough Rider, Beauty and the Beast, Holding Hope ו-Single and Married.
גם סדרות הסרטים ששיחקה מול שחקן נוליווד ג'ים אייקה זכו לפופולריות. הם כוללים את Hot Romance ו-Behind a Smile.
בשנת 2013 היא זכתה בפרס השחקנית הפאן אפריקאית הטובה ביותר בפרסי הבידור של ניגריה.
קריירה > מועמדויות פרסים

בוארי הייתה מועמדת פעמיים לפרס השחקנית הטובה ביותר בפרסי האקדמיה האפריקאית לקולנוע, בשנים 2001 ו-2009. היא זכתה בפרס לשחקנית הפאן אפריקאית הטובה ביותר בפרסי הבידור של ניגריה, המכירים במצוינות בתעשיית הבידור האפריקאית. בשנת 2014, היא זכתה ב"פרס הכרה מיוחד" בפרסי הקהל לקולנוע "אפריקה מג'יק".
חיים אישיים

בוארי הייתה בעבר במערכת יחסים עם הכדורגלן, מייקל אסיין, שחקן נבחרת גאנה וקבוצת צ'לסי מאנגליה. בשנת 2014, הייתה בזוגיות עם השחקן הנוליוודי, ג'ים אייקה, עמו כיכבה במספר סרטים. מאז, נולדו לבוארי שתי בנות תאומות, אך היא שומרת בסוד את זהות אביהן (לא הבנות של אייקה) ואת הסטטוס של מערכת היחסים שלה.
פילמוגרפיה

Beyoncé — The President Daughter (2006)
The Return of Beyoncé
Mummy’s Daughter
Darkness of Sorrow (2006)
Slave to Lust
In The Eyes of My Husband
American Boy
Wicked Intentions
Tomorrow Must Wait
Hidden Treasure
Beyonce & Rihanna
Beauty and the Beast (2008)
My Last Ambition
Love, Lies and Murder
Secret Lie
The Angle Against The Monster
Heartless
Last Hour Romance
Under My Pillow
Speechless
Desperate Bride
Innocent Sin
Guilty Threat
The Golden Lady
Satanic Kingdom
Rough Rider
Crazy Scandal
Unfaithful
The Monster In Me
Bad Egg
Garden of Eden
No More Love
My Dove
Heart of Men  (2009)
Forbidden Fruit  (2009)
Holding Hope  (2010)
Chelsea  (2010)
Single and Married  (2012)
Heroes & Zeros  (2012)
Game Plan (2015)
American Driver (2017)
הערות שוליים

↑  "Interview with Nadia Buari at NigeriaFilms.com".
↑  "Nadia Buari — Interview".
↑  "Nadia Buari". אורכב מ-המקור ב-2014-06-05. נבדק ב-2018-11-02.
↑  "Ghanaian movie stars up for AMAA". אורכב מ-המקור ב-19 בפברואר 2010. {{cite web}}:  (עזרה)
↑  "10 things you NEVER knew about Ghanaian actress, Nadia Buari on her birthday". naija.com.
↑  "List of Movies from Nadia Buari".
↑  "Nadia Buari looking fab at her movie 'Diary of Imogen Brown' premiere". 31 בדצמבר 2013. {{cite web}}:  (עזרה)
↑  "Beyoncé is my name". אורכב מ-המקור ב-22 בפברואר 2015. {{cite web}}:  (עזרה)
↑  "Behind a Smile". Youtube.
↑  "Jim Iyke And Nadia Buari In Hot Romance". Youtube.
↑  "Sarkodie, Nadia Buari, John Dumelo win at 2013 Nigerian Entertainment Awards".
↑  "AMAA 2007: List of Winners & Nominees".(הקישור אינו פעיל)
↑  "AMAA 2009 Nominees and Winners list".(הקישור אינו פעיל)
↑  "Winners: 2014". africanachieversawards.net. אורכב מ-המקור ב-2015-04-06. נבדק ב-2018-11-02.
↑  Jim Iyke takes Nadia Buari on a trip to Europe to mark her birthday (אורכב 21.02.2014 בארכיון Wayback Machine)
↑  "Jim Iyke proposes to Nadia Buari with diamond ring; she says yes!". myjoyonline.com. אורכב מ-המקור ב-2018-11-09. נבדק ב-2018-11-02.
↑  "Nadia Buari". אורכב מ-המקור ב-2019-07-23. נבדק ב-2018-11-02.
| --- | --- |
בקרת זהויות :  ISNI: 0000 0000 3993 8400  LCCN: n2007207953  VIAF: 9309649   WorldCat (עם VIAF): 9309649
שלמה לוי (רב)

ערך זה עוסק בראש כולל בישיבת הר עציון. אם התכוונתם לראש ישיבת ההסדר ראשון לציון, ראו .
| --- | --- |

 לידה:  1952 (בן 72 בערך) קזבלנקה, מדינת החסות הצרפתית במרוקו 
 מדינה:  ישראל 
 השכלה:  תחכמוני (בית ספר)  ישיבת בני עקיבא נתיב מאיר  ישיבת הר עציון 
 מקום פעילות:  ישיבת הר עציון, ישיבת ההסדר קריית גת
 השתייכות:  ציונות דתית
 תחומי עיסוק:  הלכה
 תפקידים נוספים:  נשיא ישיבת ההסדר קריית גת
 רבותיו:  הרב חיים דוד הלוי (חמיו), הרב יהודה עמיטל, הרב אהרן ליכטנשטיין
 חיבוריו:  "שערי אורה", "קונטרס ברכת הפת"
 
הרב שלמה חיים לוי (נולד בשנת 1952) הוא ראש כולל לשעבר בישיבת הר עציון ונשיא ישיבת ההסדר קריית גת; מחבר ספרי הלכה ואחד ממחברי השאלות למבחני הסמיכה לרבנות של הרבנות הראשית לישראל.
ביוגרפיה

נולד בקזבלנקה (מרוקו) ועלה לישראל עם משפחתו כילד קטן. התחנך בבית הספר היסודי "תחכמוני" בבת ים ובישיבה התיכונית "נתיב מאיר" שבירושלים. בשנת תשכ"ט (1969) הצטרף לישיבת ההסדר הר עציון.
החל משנת תשל"ד (1974) החל לשמש כר"מ בישיבת הר עציון. העביר שיעורים גם בישיבת שבי חברון ובישיבת ברכת משה שבמעלה אדומים. הקים ועמד בראש כולל ההלכה בישיבת הר עציון, מעביר שיעורים בבית מורשה שבירושלים, ומשמש כדיין בבתי הדין לממונות שבאלון שבות. בשנת תשס"ו ייסד את ישיבת ההסדר קריית גת ועמד בראשה עד שנת תשע"ה, אז התמנה לתפקיד נשיא הישיבה ומינה את הרב שמעון פרץ לעמוד במקומו בראש הישיבה. משמש גם כאחד הבוחנים בתוכנית הלימוד ל'יועצות הלכה' של מדרשת נשמת.
בשנת תשס"ג (2003) יצא לאור ספרו שערי אורה, על הלכות נידה וטהרת המשפחה. מהדורה מעודכנת ומורחבת נדפסה בשנית בשנת ה'תשע"ד (2014).
בשנת ה'תשפ"ב, לרגל הגיעו לגיל 70, פרש מתפקידו כראש כולל ההלכה בישיבת הר עציון, והוא ראש כולל ערב לבעלי בתים בישיבה. במקביל, ממשיך לכהן כנשיא ישיבת קריית גת וללמד במקומות נוספים.
חיבוריו

שערי אורה – הלכות נדה, אלון שבות ה'תשס"ג, מהדורה שנייה בהוצאת מגיד, ירושלים ה'תשע"ד.
קונטרס ברכת הפת, אלון שבות, ה'תשמ"ט.
משפחתו

אביו הוא ח"כ לשעבר דניאל יצחק לוי. אחיו הם השר לשעבר הרב יצחק לוי ופרופסור יהודה לוי. נשוי לנצחיה, בתו של הרב חיים דוד הלוי, לשעבר הרב הראשי לתל אביב-יפו. מתגורר בנווה דניאל שבגוש עציון.
בנו הרב אליהו הוא מנהל התלמוד תורה "תורת חיים" (בנשיאות הרב יצחק גינזבורג), שליח חב"ד בשכונת גבעת שאול, משפיע בישיבת "תום ודעת" בירושלים. ביתו אפרת נשואה לרב אודי שוורץ המשמש כרב בישיבת הר עציון וראש ענף הלכה ברבנות הצבאית. בנו הרב אלחנן הוא ראש הישיבה התיכונית תמ"ר במושב נטור.
רבותיו

הרב יהודה עמיטל
הרב אהרן ליכטנשטיין
הרב חיים דוד הלוי, חמיו
הערות שוליים

↑  צוות הישיבה, באתר ישיבת ההסדר הגבוהה קריית גת
| --- | --- |
בקרת זהויות :  NLI: 987007518812405171  ISNI: 0000 0004 5878 1823  LCCN: n2016000525  VIAF: 315204075   WorldCat (עם VIAF): 315204075
יוצר הדמעות (סרט)

| --- | --- |

כרזת הסרט בעברית
 מבוסס על:  "יוצר הדמעות" מאת ארין דום
 בימוי:  אלסנדרו ג'נובזי
 הופק בידי:  אלסנדרו אוסאי, איג'יניו סטראפי 
 תסריט:  אלסנדרו ג'נובי, אלאונורה פיוריני 
 עריכה:  קלאודיו די מאורו, סימון רוסטי
 שחקנים ראשיים:  קתרינה פריולי סימון בלדסרוני סברינה פאראואיצ'יני אלסנדרו בדטי רוברטה רובלי אורלנדו צ'ינקו אקו אנדריולו רנזי ניקי פסרלה סבבה רומנה קנדלטה
 מוזיקה:  אנדראה פאררי 
 צילום:  לוקה אספוסיטו
 מדינה:  איטליה 
 חברת הפקה:  Colorado Film Rainbow S.p.A
 חברה מפיצה:  נטפליקס 
 הקרנת בכורה:  4 באפריל 2024
 משך הקרנה:  105 דק' 
 שפת הסרט:  איטלקית 
 סוגה:  סרט נעורים, דרמה רומנטית
 דף הסרט ב־IMDb
 
יוצר הדמעות (באיטלקית: Fabbricante di lacrime) הוא סרט נעורים איטלקי מסוגת דרמה רומנטית, המבוסס על רומן רב-מכר בעל אותו שם מאת ארין דום. הסרט בוים ונכתב על ידי אלסנדרו ג'נובזי, יחד עם כתיבתה של אלאונורה פיוריני, והופק על ידי אלסנדרו אוסאי ואיג'יניו סטראפי. חברת ההפקה של הסרט היא Colorado Film שבבעלות Rainbow S.p.A.
הסרט יצא ב-4 באפריל 2024 בשירות הסטרימינג נטפליקס, ולצד הפצתו יצאה לאור גרסה חדשה של הרומן המותאמת לסרט. הסרט קיבל ביקורות מעורבות מן המבקרים. שלושה ימים לאחר הפצתו הוא דורג במקום הראשון במצעד הסרטים העולמי של נטפליקס, הסרט האיטלקי הראשון שזכה להישג זה, כאשר נודע שבמחצית הראשונה של שנת ההפצה צפו בו 53 מיליון צופים.
תקציר העלילה

ניקה וריג'ל הם שני נערים שאומצו על ידי אותה משפחה לאחר ילדות קשה בבית יתומים. במהלך הסרט השניים מפתחים זה כלפי זה רגשות עזים ומפתיעים.
צוות השחקנים והדמויות

ניקה (קתרינה פריולי) – נערה בעלת לב טוב שמוצאת את עצמה מתמודדת עם אתגרי החיים באומץ ובנחישות.
ריג'ל (סימון בלדסרוני) – צעיר בעל כאב ושנאה. היה הילד האהוב על ידי בעלת בית היתומים. מאומץ ביחד עם ניקה לאותה המשפחה. במהלך הסרט מגלים את אהבתו האובססיבית והעזה לניקה. ריג'ל לא אומץ על ידי אף משפחה כי רצה להישאר עם ניקה בבית היתומים.
מרגרט (סברינה פאראואיצ'יני) – מנהלת בית יתומים.
ליונל (אלסנדרו בדטי) – מחזר שמעוניין בניקה.
אנה (רוברטה רובלי) – אם המשפחה המאמצת של ניקה וריג'ל. איבדה את בנה.
נורמן (אורלנדו צ'ינקו) – אבי המשפחה המאמצת של ניקה וריג'ל. איבד את בנו.
אדלין (אקו אנדריולו רנזי) – חברת ילדות של ניקה.
בילי (ניקי פסרלה) – אחת מחברותיה של ניקה.
מיקי (סבבה רומנה קנדלטה) – אחת מחברותיה של ניקה.
הפקה

"יוצר הדמעות" הוא רומן איטלקי שנכתב על ידי ארין דום, אשר יצא לאור באיטליה על ידי Salani בשנת 2021. הרומן זכה לפרסום רב בזכות הרשת החברתית טיקטוק, ובהמשך הוכר כרב-מכר שמכר כמעל 450 אלף עותקים. במאי 2022 הוכרז שסרט שמבוסס על הרומן יופק על ידי Colorado Film שבבעלות Rainbow S.p.A. עוד נודע שכתיבת התסריט כבר החלה, ובקרוב תחל עבודת ליהוק לקראת הצילומים שיחלו בשנת 2023. הוקצב לסרט כשישה וחצי מיליון אירו, ללא עלות השחקנים.
באוגוסט 2022 שיתף אלסנדרו אוסאי, מנכ"ל חברת Colorado Film, שהסרט הוא "האתגר הכי מרתק" עליו הוא עובד. בנוסף הוא שיתף שהסרט יותאם לבני נוער ושחברת ההפקה "תנסה לכבד את הציפיות של קהל המעריצים הגדול, תוך הבאת הערך המוסף שחייב להיות למוצר". בנובמבר 2022 סיפר איג'יניו סטראפי, מנכ"ל חברת Rainbow S.p.A, שיש לו מחויבות לספק את ציפיות מעריצי הרומן. בדצמבר 2022 שיתף סטראפי שהוא עובד באופן אישי על העיבוד לרומן, ועוד הוסיף שעובדי הסרט עובדים קשה על מנת שהתסריט יהיה כתוב בצורה הטובה ביותר, כמו כן בלמצוא את הפתרונות הוויזואליים הטובים ביותר.
בפברואר 2023 הכריז אוסאי שהצילומים יחלו באותו חודש ושכל השחקנים יהיו לא מוכרים וחדשים בתחום, בדומה להפקות אחרות של החברה, על מנת שלא יקשרו אותם להפקות קודמות והם לא יהיו מעורבים בפרויקטים אחרים. במהלך צילומי הסרט נודע שהבמאי שלו הוא אלסנדרו ג'נובזי, אשר ביים פרויקטים נוספים של חברת ההפקה, ביניהם "השבוע הגרוע בחיי" ו"החתונה האיטלקית הגאה שלי". הסרט צולם כולו באיטליה על ידי לוקה אספוסיטו, אף על פי שעלילתו מתרחשת בארצות הברית. בחודש אפריל צולמו סצנות של הסרט ב-Cinecittà World שברומא. עוד באותו חודש צולמו סצנות ב-Ponte dell'Industria שבפסקארה, ולכן האזור היה סגור לתנועה. קרלו מאס, ראש העיר של פסקארה, שיתף שג'נובזי סיפר לו שהוא חיפש נואשות גשר כמו שבעיר, עד שהוא מצא אותו בתמונה שהופיעה בעיתון מקוון.
בספטמבר 2023 פורסמה תצוגה מקדימה מתוך הסרט, בה מופיעים השחקנים הראשיים - קתרינה פריולי בתור ניקה וסימון בלדסרוני בתור ריג'ל. לפריולי זאת הופעת המשחק הראשונה, כאשר היא הוזמנה לאודישן לאחר עבודתה בתעשיית האופנה. ליהוקו של בלדסרוני, העוסק בשירת ראפ, משחק ודוגמנות מאז שנת 2015, התקבל "בהתלהבות רבה על ידי מעריציו ומעריציי הספר". עוד במהלך החודש נודע שצילומי הסרט עדיין נמשכים, כמן כן סטראפי ציין שהעיבוד נשאר נאמן לרומן, אם כי שונו כמה קטעים תוך שמירה על הרגעים האייקוניים ביותר. בנובמבר 2023 נודע שהסרט נמצא בתהליך פוסט-פרודקשן. הסרט נערך על ידי קלאודיו די מאורו וסימון רוסטי, והאפקטים החזותיים שלו נעשו על ידי Rainbow CGI, חברת בת של Rainbow S.p.A.
לקראת הפצת הסרט פורסם שאר הליהוק שלו, אשר כולל את סברינה פאראואיצ'יני בתור מרגרט, אלסנדרו בדטי בתור ליונל, רוברטה רובלי בתור אנה, אורלנדו צ'ינקו בתור נורמן, אקו אנדריולו רנזי בתור אדלין, ניקי פסרלה בתור בילי וסבבה רומנה קנדלטה בתור מיקי.
הפקה > הפצה

בנובמבר 2022 נודע שהסרט נועד לצאת לבתי הקולנוע לקראת סוף שנת 2023. בפברואר 2023 נאמר שהסרט ייצא לאקרנים בחודשי ספטמבר או אוקטובר באותה שנה, ושיש הצעות רבות ממפיצים שרוצים להפיץ אותו. באוגוסט 2023 שיתף אוסאי שאין לסרט תאריך יציאה מדויק, אך הוא אמור לצאת עד סוף השנה. בספטמבר 2023 הוכרז שהסרט יופץ בשירות הסטרימינג נטפליקס בשנת 2024, לאחר שהפציץ הפקות נוספות של חברות ההפקה, ביניהן "סיפור אימה קלאסי" ו"קוראים לי ונדטה". סטראפי, שידוע בחיבתו לשירות הסטרימינג, ציין באותו חודש שהסרט מתאים לבתי הקולנוע, אך בגלל שהקולנוע באיטליה חלש ולא היו הצעות ראויות ממפיצים, הוחלט להפיץ אותו באמצעות נטפליקס. עוד הוא ציין לגבי ההפצה "לא תהיה לו יציאה לקולנוע אלא אם כן נטפליקס תרצה את זה". ב-20 בפברואר 2024 פורסם טיזר הסרט ותאריך הבכורה בנטפליקס, 4 באפריל 2024. ב-14 במרץ 2024 פורסם טריילר הסרט.
מוזיקה

מוזיקת הסרט הולחנה על ידי אנדראה פאררי, כאשר הפסקול שלו יצא ב-4 באפריל 2024, יום ההפצה של הסרט. הפסקול כולל שמונה רצועות, כאשר שתי רצועות כוללות שירים מקוריים שנכתבו עבור הסרט והשאר כוללות לחנים מקוריים. השירים נקראים "Lullaby" ו-"HELL", אשר בוצעו על ידי ולנטינה קוסטנצו. בנוסף ללחנים ולשירים המקוריים, הופיעו בסרט, בין היתר, השירים "Budapest" בביצוע ג'ורג' עזרא, "Vampire" בביצוע אוליביה רודריגו ו-"I Love You" בביצוע בילי אייליש.
| Fabbricante di lacrime - The Tearsmith (Soundtrack from the Netflix Film)> מס' | Fabbricante di lacrime - The Tearsmith (Soundtrack from the Netflix Film)> שם | Fabbricante di lacrime - The Tearsmith (Soundtrack from the Netflix Film)> משך | Fabbricante di lacrime - The Tearsmith (Soundtrack from the Netflix Film)>  | Fabbricante di lacrime - The Tearsmith (Soundtrack from the Netflix Film)>  | Fabbricante di lacrime - The Tearsmith (Soundtrack from the Netflix Film)>  | Fabbricante di lacrime - The Tearsmith (Soundtrack from the Netflix Film)>  | Fabbricante di lacrime - The Tearsmith (Soundtrack from the Netflix Film)>  | Fabbricante di lacrime - The Tearsmith (Soundtrack from the Netflix Film)>  | Fabbricante di lacrime - The Tearsmith (Soundtrack from the Netflix Film)>  |
| --- | --- | --- | --- | --- | --- | --- | --- | --- | --- |
| 1. | The Tear Maker  | 5:04 |  |  |  |  |  |  |  |
| 2. | Your Perfect Fairy Tale  | 3:15 |  |  |  |  |  |  |  |
| 3. | Lullaby  | 2:53 |  |  |  |  |  |  |  |
| 4. | Rigel Child  | 1:28 |  |  |  |  |  |  |  |
| 5. | HELL  | 1:59 |  |  |  |  |  |  |  |
| 6. | The Moth  | 1:46 |  |  |  |  |  |  |  |
| 7. | Rigel's Theme  | 3:29 |  |  |  |  |  |  |  |
| 8. | Nica's Theme  | 3:31 |  |  |  |  |  |  |  |
| משך כולל: | משך כולל: | 23:28 |  |  |  |  |  |  |  |
ביקורות

הסרט זכה לביקורות מעורבות מהמבקרים. ב-7 באפריל 2024, שלושה ימים לאחר הפצת הסרט, הוא דורג במקום הראשון במצעד הסרטים העולמי של נטפליקס, שזהו הסרט האיטלקי הראשון שזכה להישג זה. על ההשיג הגיב סטראפי "התוצאה ההיסטורית הזו, שמעולם לא הושגה בעבר עבור סרט איטלקי, היא ניצחון יוצא דופן שממלא לא רק אותי בגאווה, אלא את כל הצוות שהקדיש מחויבות ותשוקה לפרויקט". ביוני 2024 הסרט זכה בפרס מקסימו בקטגוריית סרט דרמת הנעורים הטוב ביותר. בספטמבר 2024 דווח על ידי נטפליקס שבמחצית הראשונה של השנה צפו בסרט 53 מיליון צופים.
אורורה עמידון ציינה באתר "Paste" שדמותו של ריג'ל, המגולמת על ידי סימון בלדסרוני, מזכירה לה בצורה "גרנדיוזית וקודרת" את דמותו של אדוארד קאלן מסדרת הספרים "דמדומים" שהופקה בהשראתה סדרת סרטים בעלת אותו שם. היא שיבחה את עיצוב ההפקה, וציינה שהוא "כולל מסדרונות מפותלים דמויי הארי פוטר ומדי בית ספר מסורתיים". צ'יקה בלוני כתבה באתר "Style Magazine" שהסרט מתחיל טוב, אולם לאחר מכן הוא "יורד לבנאליות". עוד היא ציינה שהצילום ברמה טובה, אך התסריט לא, מפני שהוא לא מתמקד באלמנטים רבים שהופיעו בסרט, "כמו האבל שבו מעורבת המשפחה המאמצת והאהבה בין החברים לכיתה".
דמיאנו פנאטוני כתב באתר "Movieplayer.it" שהדיאלוגים בסרט מוגזמים, "וכך גם הביצוע המעורב של צוות השחקנים". באתר "Today" כתבה מריאנה סיארנטה שהסרט הוא "אכזבה עצומה", וש"אפשר לראות כבר מהדקות הראשונות של הסרט שמשהו לא עובד בו". היא הוסיפה שהדמויות אינן נחקרות לעומק ומתוארות כראוי, מה שגורם לצופה הרבה זמן לנסות להבין את סיפוריהן, להיקשר לאישיותן ולהזדהות עם הכאב שלהן. היא סיכמה שהסרט הוא "גס, נמהר, פשטני ובלתי מרגש בעליל". באתר "Gamesurf" הסרט קיבל ציון 6.5, כאשר קיארה פולי שיבחה את השחקנים, הבימוי והצילום. באתר "IO Donna" ציינה אלזה אונגרי שהסרט "טוב מאוד" ושהוא עיבוד מצוין לרומן.
המשך פוטנציאלי

סטראפי שיתף שהוא מתחרט שהוא הוריד הרבה עלילות משנה שהופיעו ברומן מהסרט, ולכן הוא שוקל להפיק סדרת טלוויזיה שתהיה המשכון לסרט ותתמקד בעלילות שלא הופיעו. עוד הוא ציין שהפקת הסדרה תלויה בנטפליקס.